nigro variegatus, subtus albicat praeter iugulum. Taenia alba per oculos ducta, gula et aurium 
postica parte albis, cervice ad aurium basin maculis duabus albis notata, digitorum antico margine 
albo. Cauda supra media nigra margine et subtus alba. Solearum scopae flavae. Ungues cornei. 
Mystacis et capitis omnes setae basi nigrae, apice albae. Aurium cilia alba, lanugo cinerascens, 
macula sub apice nigra. Frontis macula alba nulla. 
Ad specimen recens occisum in Arabia, aliarum specierum comparatione nondum facta 
haec notavimus: „Color rufescente cinereus, nigricante variegatus. Circulus oculorum, gula, imum 
pectus, abdomen, pedum anterior facies alba. Genae, cervix, iugulum, summum pectus, plantae 
palmaeque dilute rufescentia. Macula utrinque ante oculos alba. Pili plantae palmaeque longae, 
durae. Cauda alba, supra fascia nigra. Aures fuscescente cinereae albo marginatae, in summo 
apice postice nigrae.” 
luvenis: 
Pallidior quam adultus, flavofuscus, albo variegatus. Pili basi cinerei, medii cum lanugine 
flavide fusci, dein pallide flavi, albicantes, apice fusci. Propter omnis nigredinis defectum, ab 
adulto et ab aegyplio LEPORE non parum differt. Aures postica parte albae, apice nigro, maculis 
duabus albis prope basin, in vertice. Scopae solearum flavofuscae; cauda media nigrofusca. 
In montibus sinaiticis Lepores neque tam frequentes sunt, ut ex Alpini narratione redire 
posset, nec tam rari, ut ex Burkhardti verbis. Saepe Lepores vidimus, rarius occidimus. Ex 
vallibus enim mox in rupes herbosas scandunt ibique venatorem fatigant et facile absconduntur. 
Anatomen Maris a me factam alio loco dabo. 
De eo, cur Hebraei veteres Leporis solius nomini terminationem femininam dederint 
nugas multas philologi et theologi veteres scripserunt. Causam si praeter casum ulla fuit, 
erroneam omnem fuisse in propatulo est. 
Idem de Leporum ruminatione et vi aphrodisiaca valet, hinc Iudaeos Lepore vesci ex 
errore a Mose prohibitos fuisse constat. 
Iconem in tabula XIY ta dedimus. Collatis plantis syriaci Leporis differentia in ocu- 
los cadet. 
